Správa hlavného kontrolóra Obce Lietavská Svinná-Babkov za     I. štvrťrok  2024
  
      Hlavnou úlohou kontrolnej činnosti v danom období  bolo sledovanie a kontrolovanie dodržiavania zákonnosti, hospodárnosti, účinnosti a účelnosti pri hospodárení s finančnými prostriedkami obce a s majetkom obce, v súlade so zákonom o hospodárení s majetkom obce č. 138/1991 Zb.z. a novely zákona č. 258/2009 Zb.z. v znení neskorších predpisov.
     Kontrolná činnosť v danom období bola  vykonávaná v rámci Obecného úradu obce Lietavská Svinná-Babkov. 
      Vykonané kontroly dokladov prvotnej a účtovnej evidencie, účtovných výkazov, štatistiky a rozborov hospodárenia, boli zamerané predovšetkým na kontrolu plnenia schváleného rozpočtu a  kontrolu dodržiavania rozpočtových pravidiel účtovnou jednotkou – OcÚ, na plnenie daňových a nedaňových príjmov a čerpanie výdavkov v bežnom rozpočte, zabezpečenie dostatku finančných zdrojov a prostriedkov pre kapitálový rozpočet, a plnenie rozpočtu pri finančných operáciách. Kontrolovala sa správnosť rozpočtu, úspornosť vo vynakladaní výdavkov, vývoj v príjmovej časti, ako i zdroje v príjmovej časti plynúce zo ŠR. Kontrolovaný bol  hlavne stav pohľadávok a záväzkov, poskytované dotácie  právnickým osobám v obci a čerpanie dotácii zo ŠR. 
   Finančná kontrola bola zameraná na kontrolu účtovných dokladov, prvotnej účtovnej evidencie, príjmových a výdavkových  pokladničných dokladov, kontrolu pokladničnej hotovosti, pokladničných kníh, kontrolu účtovných výkazov, účtovných zostáv, kontrolu hlavnej knihy z účtovníctva, ktorá je prehľadom správnosti a úplnosti účtovania a poskytuje ucelený prehľad o všetkých majetkových a výsledkových účtoch, umožňuje prekontrolovať správnosť všetkých účtovných väzieb a súvzťažností. Pri kontrole sa kládol dôraz, aby každý účtovný doklad obsahoval všetky náležitosti a doklady prvotné k nemu prislúchajúce, aby bol preukazný, overený, podpísaný a schválený zodpovednými osobami.
Bolo kontrolované  hospodárenie a nakladanie s vlastným majetkom obce v súlade so zákonmi, jeho evidencia, ako i zodpovednosť a starostlivosť o majetok a jeho ochrana 
pred odcudzením.                                                                                                                      
V rámci kontrolnej činnosti bola tiež vykonaná kontrola pokladne. Pri kontrole súhlasil evidenčný stav finančných prostriedkov v pokladni so stavom skutočným. Ku  kontrole bol vypracovaný a podpísaný zápis.  

 V rámci kontrolnej činnosti som sa tiež zameral na:                                                                       
1. kontrolu evidencie došlých faktúr,
1. kontrolu evidencie odoslaných faktúr,
1. kontrolu plnenia uznesení
1. kontrolu a sledovanie efektívnosti organizácie  

  Pri kontrole neboli zistené závažne nedostatky, ktoré by nasvedčovali na nehospodárnosť a neefektívnosť v činnosti obce. 
     Plnenie rozpočtu obce vypracovala a predložila ekonómka OcÚ Lietavská Svinná-Babkov p. Drahoslava Santusová.
Rozpočet za I. štvrťrok 2024:

Príjmy k 31.3.2024 
bežné                       311.052,80€                     25%                                                                                               kapitálové príjmy                              -                 0,00     €                                                            0% 
finančné operácie                              -                 0,00     €                                                            0%                                                                                                                     Spolu                                                       311.052,80  €                                                22%   

Výdavky k 31.3.2024     -             
bežné                                                                     105.726,35 €                                                             19%                                                 kapitálové výdavky   -                                          420,00 €                                                              0%   
Splátka úveru          -                                 3.750,00 €                                                  25%  Spolu                                                       109.896,35 €                                                   12%  

      Finančné hospodárenie obce sa v uvedenom období riadilo schváleným rozpočtom na rok 2024.  

                                    
Stav účtov obce Lietavská Svinná-Babkov: 
	
	Stav k 31.03. 2024
	 Názov účtu

	Prima banka            z toho RF
	372.645,67 €                 103.429,87 €
	 Účet obce

	Prima banka
	 0,00 €
	Dotačný účet

	Prima banka  
	341,35 €
	Sociálny fond

	Prima banka
	0,00 €
	Grantový účet

	Pokladňa
	741,77 €
	


      

    Úvery:   Obec k 31.3.2024 eviduje úver v Prima banke vo výške 116.250,- €.
        
Záväzky k 31.3.2024: 
          -     verejné osvetlenie  - 69.559,77 €


Záver:
Správa hlavného kontrolóra Obce Lietavská Svinná-Babkov za I. štvrťrok 2024 je spracovaná v súlade s príslušnými ustanoveniami § 16 zákona o rozpočtových pravidlách územnej samosprávy, obsahuje všetky predpísané údaje a dáva postačujúce informácie o priebehu hospodárenia obce za uvedené obdobie. Obec   priebežne uhrádzala všetky svoje záväzky voči subjektom – bankám, dodávateľom, zamestnancom ako aj daňové a ostatné záväzky. Obec k sledovanému obdobiu neeviduje záväzky po lehote splatnosti. Možno teda konštatovať, že obec disponuje  dostatočným stavom finančných prostriedkov potrebných na bežný chod  obce a na uhrádzanie záväzkov voči všetkým subjektom.


Odporúčanie hlavného kontrolóra :
a) priebežne sledovať čerpanie finančných prostriedkov v súlade so schváleným rozpočtom obce na rok 2024. Včas predkladať Obecnému zastupiteľstvu  návrhy na úpravy rozpočtu. 
b) Spracovať záverečný účet obce za rok 2023.
c) [bookmark: _GoBack]Pripraviť materiály na audit za rok 2023



Dňa 20.06. 2024                                       Ing. Milan Matejkov 
                                                               hlavný kontrolór obce



